Ciclistul sloven Tadej Pogacar (UAE Team Emirates) a câştigat duminică Turul Cataloniei 2024 la capătul ultimei etape, a 7-a, pe care şi-a adjudecat-o la sprint la capătul celor 145,3 km, în jurul oraşului Barcelona.
Pogacar a fost cronometrat în 3 h 15:23, fiind urmat de francezii Dorian Godon (AG2R) şi Guillaume Martin (Cofidis), care au terminat cu acelaşi timp ca al învingătorului, scrie agerpres.ro.
În clasamentul general final, Pogacar a încheiat pe primul loc, cu timpul total de 28 h 21:29, argintul şi bronzul revenindu-le lui Mikel Landa (Spania, Soudal) care a avut +3:41 , respectiv columbianului Egan Bernal (INEOS, +5:03).
Anul trecut, competiţia a fost câştigată tot de un sloven, Primoz Roglic (Jumbo-Visma).